એક વાર એમણે મુકુંદને એકાંતમાં બોલાવીને કહ્યું, ‘મુકુંદ! સાચું બોલ, તું ગાંડો નથી, જાણી જોઈને ગાંડપણ કરે છે. તારા ગાંડપણનું રહસ્ય શું છે?’ પોતાના હૃદયની વાત સમજનાર વ્યક્તિ-વિશેષને પારખીને મુકુંદે દરબારને પેટ છૂટી વાત કરી, ‘બાપુ! મારે સંસારમાં રહેવું નથી. મને રજા અપાવી દ્યો.’ આખરે દરબારનાં દબાણથી માતા પિતાએે મુકુંદને છૂટા કર્યાં. પિંજરથી છૂટેલો હંસલો ઊડી તેમ મુકુંદે મુક્તિના માર્ગે ઉડાન ભરી.• લે.શાસ્ત્રી માધવપ્રિયદાસ સ્વામી, એસજીવીપી, ગુરુકુળ, છારોડી